मैंने तैयार होकर मोमबत्ती बुझा दी और पुनः बिस्तर में बैठकर "ऊं नमः शिवाय" का जाप करने लगी। तभी कल रात आयीं बीमार यात्री उठ गयीं और बाथरूम की ओर जाने लगीं। मैंने मोमबत्ती जलाकर बाथरूम में रखदी और उन्हें अंदर भेज दिया। वापिस आने पर उन्हें बिस्तर में लिटाकर पुनः अपने बिस्तर पर जा बैठी तो देखा तीन बजे थे मुझे बहुत ठंड लग रही थी और चाय की हुड़क भी उठ रही थी पर "अभी बहुत रात है" ऐसा सोचते हुए पुनः लेट गयी और कब नींद आ गयी पता ही नहीं।